नई दिल्ली. दिवाली पर घर जाने वालों के लिए बड़ी खुशखबरी है. अब टिकट खिड़कियों की लंबी लाइन में लगकर टिकट खरीदने के झंझट से छूट मिल गई है. त्योहारी सीजन में इंडियन रेलवे ने यात्रियों को बड़ा तोहफा दिया है. अब पूरे भारत में आसानी से यात्री जनरल टिकट खरीद सकेंगे. उन्हें लंबी लाइन में लगकर खिड़की से खरीदने की जरूरत नहीं होगी. अभी तक सिर्फ रिजर्वेशन के टिकट बुक कराए जाते थे,लेकिन, अब यात्री जनरल टिकट भी इससे खरीदे जा सकते है. 1 नवंबर से शुरू हुई इस सुविधा का फायदा UTS ऐप के माध्यम से लिया जा सकता है.